ลงทุนหนีเงินเฟ้อ
โดย...พุฒิมาศ วุฒิวณิชย์ stock2morrow
28 ก.ย. 2560

โดย...พุฒิมาศ วุฒิวณิชย์ stock2morrowอยากให้เงินงอกต้องทำอย่างไร? นี่ไม่ใช่โฆษณาขายตรง แต่คุณสามารถทำได้ผ่านการลงทุนที่จริงแล้วคนที่มีรายได้ประจำเป็นบุคคลที่โชคดีเพราะว่า คุณได้เงินทุกเดือนสิ่งที่ต้องทำมีเพียงการบริหารเงินเก็บ...ทำอย่างไรให้เงินออมนั้นเพิ่มหรือถ้าคุณบอกว่าเงินเดือนจากงานประจำนั้นไม่พอต่อการลงทุน ก็อาจหาเพิ่ม อาจจะลองขายของออนไลน์บ้างหรือใช้ความรู้ที่ตัวเองมีมาสอนคนอื่นบ้าง สอนพิเศษ สอนทำอาหาร สอนภาษา แล้วเอาเงินมาลงทุน ออกแรงหาเงินให้มากตั้งแต่อายุน้อยเงินล้านแรกนั้นหายากที่สุด...คำพูดนี้ใช้ได้จริงเนื่องจากล้านแรกของคนส่วนใหญ่มาจากงานประจำ เป๊กเองใช้เวลาตั้ง 3 ปี กว่าจะมีเงินล้านแรก นี่ขนาดทั้งประหยัดออมเงิน และเอาเงินมาลงทุนในหุ้นตามรอบแล้วนะ ถึงขั้นว่าช่วงหนึ่งของชีวิตนั้นหายไปเลยหลังเรียนจบ แต่หลังจากล้านแรกแล้ว ก็มีล้านที่สองได้ภายใน 1 ปี โห...มันดูง่ายขึ้นเยอะหนึ่ง คือ เราเริ่มลงทุนได้ดีขึ้นสอง คือ ธุรกิจที่เราทำมาเริ่มต่อยอด เริ่มมีผลงาน ลูกค้าก็เข้ามามากขึ้นสาม คือ มีทางเลือกในการลงทุน ที่ช่วยให้คนที่มีเงินต้นเยอะมีเงินเพิ่ม เช่น นักลงทุนที่มีพอร์ตใหญ่มักได้หุ้น IPO บริษัทที่ดีในราคาที่ดี การลงทุนในอสังหาริมทรัพย์ ประมูลที่ดินขายทอดตลาด ลงทุนต่างประเทศ บล็อกเทรด และอื่นๆแต่สามข้อที่กล่าวมาจะไม่สามารถเกิดขึ้นได้ ถ้าเราไม่ลงทุนกับการหาความรู้ การทำงานหนักและการลงทุนในสินทรัพย์ เช่น หุ้น เพราะว่าบริษัทปรับราคาสินค้าขึ้นถึงเกิดเงินเฟ้อ แน่นอนว่าบริษัทจะได้กำไรมากขึ้น และนั่นส่งผลต่อราคาหุ้นค่ะนอกจากนี้ อยากแนะนำว่า ก่อนจะเริ่มลงทุนหุ้น ควรศึกษาให้มากและใช้เงินลงทุนไม่เกิน 20% ของเงินออมทั้งหมด เนื่องจากมือใหม่ยังต้องลองผิดลองถูกอีกมากถ้าเราลงทุนในหุ้นในขณะที่เรามีความรู้ไม่พอ เราอาจพลาดได้แต่สำคัญคือเรายังมีเงินสดเหลือ เรายังแก้ตัวได้ ดีกว่าเอาเงินทั้งหมดมาลงทุนในหุ้นที่เราไม่รู้จักดีพอแล้วขาดทุนมีคนวัยเกษียณจำนวนไม่น้อยที่เอาเงินก้อนสุดท้ายมาลงทุนแล้วขาดทุนดังนั้น เราควรวางแผนการลงทุนให้ดี ควรลงทุนตั้งแต่อยู่ในวัยทำงาน และไม่ลงทุนในสินทรัพย์ที่เสี่ยงมากเกินไปค่ะ